Leir er kjempegøy. Dere blir kjent med mange nye mennesker og får delta på mange morsomme aktiviteter. Mange barn er så aktive at de ber pent om å få legge seg når det nærmer seg kveld. Andre barn bruker litt tid på å bli varme i trøya, og det er helt i orden.
Vi gjør alt vi kan for at alle skal ha det bra. For at leiren skal bli bra er vi avhengige av at både foreldre og barn bidrar og engasjerer seg. Vi ønsker at alle skal bidra litt, ut fra egne forutsetninger. Kanskje noen kan holde yogakurs eller styrketreningstime. Noen er flinke å hjelpe med rydding og vasking, andre kan kanskje arrangerer fotballkamp eller lære en annen leirdeltakere å strikke, eller hjelpe til å rydde i auditoriet etter at vi har hatt et arrangement.
Meld gjerne fra på forhånd om det er noe konkret du ønsker å bidra med, viss ikke er det bare å si fra når du kommer.